বানতেয় শ্রী

বানতেয় শ্রী (খ্‌মের: បន្ទាយស្រី [ɓɑntiəj srəj]) একটি ১০শ শতাব্দীর কম্বোডিয়ান হিন্দু মন্দির, যা শিব ও পার্বতী দেবদেবীর উদ্দেশ্যে উৎসর্গীকৃত। এটি আংকর অঞ্চলে অবস্থিত, ফনম দেই পাহাড়ের নিকটে, যা যশোধরপুর ও আংকর থম প্রাচীন রাজধানীর প্রধান মন্দিরগুচ্ছের প্রায় ২৫ কিমি (১৬ মা) উত্তর-পূর্ব দিকে। বানতেয় শ্রী মূলত লাল বেলেপাথর দিয়ে নির্মিত, যা সূক্ষ্ম অলংকরণ ও নকশা খোদাইয়ের জন্য অত্যন্ত উপযোগী। আজও সেই সূক্ষ্ম খোদাইচিত্রগুলির অনেকাংশ স্পষ্ট দেখা যায়। মন্দিরের ভবনগুলো আকারে ক্ষুদ্রাকৃতি, যা আংকোর যুগের স্থাপত্যের তুলনায় অস্বাভাবিকভাবে ছোট। এই বৈশিষ্ট্যগুলো মন্দিরটিকে পর্যটকদের মধ্যে অত্যন্ত জনপ্রিয় করেছে এবং একে প্রায়শই “খমের শিল্পকলার রত্ন” বলে অভিহিত করা হয়। তথ্যসূত্র বহিঃসংযোগ